text: Borgmestre: Væk med konfirmationsforberedelse i skoletiden
  02 november 2013 kl. 11.06
  Mange borgmestre vil have flyttet konfirmationsundervisningen væk fra de bedste timer i skolen til efter skoletid.
  Det viser en rundspørge, Kristeligt Dagblad har lavet blandt 30 af landets borgmestre. Knap hver anden ønsker at få den flyttet uden for skoletiden.
  Det er op til kommunerne at beslutte, hvornår konfirmationsforberedelsen skal finde sted.
  Biskop i Ribe, Elisabeth Dons Christensen, mener ikke, at borgmestrenes holdninger er afgørende, men at konfirmationsforberedelse fortsat vil være en forhandling mellem det enkelte skoleudvalg og præsten.
  Men hun ser konfirmationsforberedelsen som udfordret af den nye skolereforms højere timetal.
  